जम्मू कश्मीर में फिर हिंसा, 4 की मौत\nश्रीनगर में मौजूद बीबीसी संवाददाता रियाज़ मसरूर के अनुसार प्रदर्शनकारियों पर सुरक्षा बलों ने गोलियां चलाई थी.

सोमवार को श्रीनगर में एक प्रदर्शन के दौरान पुलिस और प्रदर्शनकारियों के बीच हुए संघर्ष में एक 16 साल के युवक की मौत हो गई थी.

मंगलवार को इस घटना के विरोध में लोग बडगाम में प्रदर्शन कर रहे थे. 

जम्मू कश्मीर में पिछली 8 जुलाई से खराब हुए हालात ने जनजीवन को पूरी तरह अस्तव्यस्त कर दिया है.

समाप्त

मंगलवार की घटना के बारे में बताया जाता है कि केंद्रीय रिज़र्व पुलिस बल की एक टुकड़ी तैनाती के लिए जा रही थी. 

तभी बीरवाह के अरिपंथन गाँव के पास प्रदर्शन कर रहे लोगों के एक समूह ने उनपर पथराव किया. सुरक्षा बलों द्वारा प्रदर्शनकारियों पर गोलियां चलाने की बात कही जा रही है.

बीरवाह पूर्व मुख्यमंत्री उमर अब्दुल्लाह का चुनावी क्षेत्र है.

प्रत्यक्षदर्शियों ने एक पुलिस अधिकारी के हवाले से कहा है कि पांच लोग इस गोलीबारी में घायल हुए हैं. 

इस बीच श्रीनगर और अन्य कुछ इलाक़ों में कर्फ्यू मंगलवार को भी जारी है.

(बीबीसी हिंदी के एंड्रॉएड ऐप के लिए यहां 

क्लिक करें. आप हमें

 फ़ेसबुक और 

ट्विटर पर भी फ़ॉलो कर सकते हैं.)

\n\ntl;डॉ:
मंगलवार को भारत प्रशासित जम्मू कश्मीर के बडगाम में सुरक्षा बलों और प्रदर्शनकारियों के बीच हुई झड़पों में चार लोगों के मारे जाने की खबर है जबकि इतने ही लोग घायल बताए जाते हैं.